המדינה העצמאית של קרואטיה

המדינה העצמאית של קרואטיה (בקרואטית: Nezavisna Država Hrvatska; בראשי תיבות: NDH; בגרמנית: Unabhängiger Staat Kroatien) הייתה מדינת בובות של גרמניה ואיטליה במלחמת העולם השנייה שהוקמה בחלקים מיוגוסלביה הכבושה.

היסטוריה
המדינה העצמאית של קרואטיה הוקמה ב-10 באפריל 1941 לאחר הפלישה ליוגוסלביה על ידי מדינות הציר. המדינה הורכבה ממרבית שטחי קרואטיה ובוסניה והרצגובינה, ביחד עם חלק משטחי סרביה המודרנית. השלטון עינה ורצח סרבים, יהודים, צוענים וגם מוסלמים במקומות כמו מחנה יאסנובאץ.

המדינה הייתה מונרכיה ומדינת חסות איטלקית מ-1941 ועד להסכם שביתת הנשק עם איטליה ב-1943. הנסיך איימונה, דוכס אאוסטה שמונה למלך קרואטיה על ידי ויטוריו אמנואלה השלישי, מלך איטליה, הוכתר כ"טומיסלב השני", אך נשאר באיטליה ולא עבר להתגורר בקרואטיה.

המדינה נוהלה למעשה על ידי תנועת האוסטאשה הפשיסטית וה אנטה פאבליץ'. בשתי שנותיה הראשונות, עד 1943, המדינה הייתה  של גרמניה ואיטליה. מרכז דלמטיה סופח לאיטליה כחלק ממדיניות האירידנטה והשאיפה להחיות מחדש את האימפריה האיטלקית ולהשיג שליטה בים התיכון (מארה נוסטרום).

לאחר כניעתה של איטליה, המדינה העצמאית של קרואטיה ביטלה את ההסכמים עם איטליה וסיפחה בחזרה את השטחים בדלמטיה.

בראשית 1945 צבא השחרור העממי של יוגוסלביה בהנהגת יוסיף ברוז טיטו ביחד עם הצבא האדום גברו על משמר המולדת הקרואטי וגרמו לנסיגה המונית של אנשי האוסטאשה ובעלי בריתם. הם הצליחו לשים סוף למדינה העצמאית של קרואטיה.

גאוגרפיה

כאמור, המדינה הורכבה ממרבית שטחי קרואטיה ובוסניה והרצגובינה, ביחד עם חלק משטחי סרביה. היא גבלה בגרמניה הנאצית בצפון-מערב, בממלכת הונגריה בצפון-מזרח, בסרביה במזרח, במונטנגרו האיטלקית בדרום-מזרח ובאיטליה הפשיסטית לאורך קו החוף.

דמוגרפיה
בעת הקמת המדינה, אוכלוסייתה מנתה כ-6,285,000 תושבים. מתוכם 3,300,000 קרואטים, 1,925,000 סרבים, 700,000 בוסניאקים, 150,000 גרמנים, 65,000 צ'כים וסלובקים, 40,000 יהודים ו-30,000 סלובנים.

לקריאה נוספת
 ילינק, ישעיהו, "השמדת סרבים, יהודים וצוענים במדינת קרואטיה העצמאית", ילקוט מורשת כ"ו, חשון תשל"ט, עמ' 61–70
ליפה, רות, הקהילה היהודית בזגרב ופעילותה בעת קיום המדינה הקרואטית העצמאית, עבודה לשם קבלת תואר מוסמך, אוניברסיטת חיפה, 1984

קישורים חיצוניים

קרואטיה העצמאית, באתר יד ושם
 יוסי קוגלר, "שואת יהודי יוגוסלביה", באתר יד ושם

ערכים שבהם תבנית בריטניקה אינה מתאימה
יוגוסלביה במלחמת העולם השנייה
קרואטיה: היסטוריה
מדינות לשעבר בבלקן
גרמניה הנאצית: מדינות קליינטיות
איטליה הפשיסטית: מדינות קליינטיות
מדינות וטריטוריות שהוקמו ב-1941
מדינות וטריטוריות שהתפרקו ב-1945